PETEK – 27.3. 2020

SPOZNAVANJE OKOLJA **– VODA** - AGREGATNA STANJA

VODE, LASTNOSTI VODE

|  |
| --- |
| Danes boš malo več časa posvetil praktičnemu delu - poskusom povezanih z vodo. Nekaj o vodi si že spoznal v 1. razredu. Kaj že pomeni BREZ VODE NI ŽIVLJENJA. Verjamem, da boš danes pri delu užival/a, mogoče malo manj starši C:\Users\Nada\Desktop\2002378_z.jpg , če boš polival po delovni površini/mizi. Za vsak slučaj pripravi še krpico za brisanje. C:\Users\Nada\Desktop\smile-icon.jpg |

**1. AGREGATNA STANJA VODE (**tekoče, trdno, plinasto)

* Oglej si spodnji sliki.

1. slika 2. slika



NASVET: (Vprašanja ti zastavljajo starši, ti ustno odgovarjaš. Odgovarjaj v celih povedih.)

V kakšnem stanju je voda pri 1. sliki? Tekočem.

V kakšnem stanju je voda pri 2. sliki? Trdnem.

Ali se lahko voda iz trdega stanja spremeni v tekoče? DA.

Kako? Napravi poskus.

|  |
| --- |
| (Vse poskuse boš izvedel v prisotnosti staršev. Namreč nekatere poskuse boš moral narediti na štedilniku. C:\Users\Nada\Desktop\2002378_z.jpg  BODI PREVIDEN/A.) |

* **POSKUS 1: Kaj se zgodi, če segrevamo vodo v trdnem stanju?**

**POTREBUJEŠ:** kocko ledu

posodo

električni kuhalnik

NAVODILO: Kocke ledu daj v posodo in na električnem kuhalniku segrej.

Opazuj in ustno opiši, kaj se dogaja.

* **POSKUS 2**: **Kaj se zgodi, če segrevaš vodo v tekočem stanju?**

NAVODILO: Staljene kocke ledu - vodo v tekočem stanju, najprej segrej do vretja. Opazuj in ustno opiši, kaj se dogaja.

VPRAŠANJI:

Kdaj voda svoje stanje spremeni iz tekočega v plinasto?

Kje lahko vsakodnevno opazujemo ta proces?

* **POSKUS 3**: **Ali se lahko vodna para ponovno spremeni v tekoče stanje?**

Navodilo: Na posodo, v kateri segrevamo vodo, daj hladno pokrovko. Na pokrovki se pojavijo kapljice – **voda je v tekočem stanju**.

Opazuj in ustno opiši, kaj se dogaja.

VPRAŠANJE:

Kdaj se voda spremeni iz plinastega v tekoče stanje?

**Poskus 4**: **Kako lahko vodo v tekočem stanju spremenimo v vodo v trdnem stanju?**

Naredi to s poskusom.

**POMEMBNO**

UGOTOVITVE POSKUSOV lahko zapišemo v obliki krožnega zapisa (Gej primer zapisa. Primer lahko narišeš ali pa natisneš in ga nalepiš v zvezek).

Ta zapis dobro predstavi **prehajanje vode iz enega v drugo stanje.** Razloži ga. Če ga ne razumeš, poprosi starše za pomoč ali pa poglej in preberi v UČBENIKU, str.45.

Primer zapisa v zvezek

|  |
| --- |
| AGREGATNA STANJA VODE  segrevanje  tekoča voda  tekoče stanje  tekoča voda  tekoče stanje  vodni hlapi  plinasto stanje    trdno stanje  led  ohlajanje  segrevanje  ohlajanje |

**2. REŠEVANJE NALOG V DELOVNEM ZVEZKU**

**DZ 2, str. 97**

1. naloga

Fotografijo poveži z ustreznim stanjem vode.

Reši nalogo.

(Starši ti pregledajo pravilnost rešitev.)

**DZ 2, str. 97**

2. naloga

**POSKUS :**

**POTREBUJEŠ:** večjo prozorno posodo z vodo, zobotrebec, slamico, radirko, lego kocko, kovinski šilček, leseno kuhalnico in barvico.

* Oglej si predmete in jih poimenuj. Povej iz katerih snovi so narejeni.
* Naredi poskus s predmeti. Predmet daj v vodo in ugotovi ali predmet plava v vodi ali predmet potone.
* Ugotovitve zabeleži v preglednici.

Opomba:

|  |
| --- |
| 3. in 4. nalogo rešiš v brezčrtni zvezek.  Od miselnega vzorca (agregatna stanja vode) spustiš 3 vrstice.  Na začetku vrstice napišeš DZ, str. 97 / 3. naloga in v naslednjo vrstico napišeš rešitev v celi povedi.  Eno vrstico spustiš in napišeš  DZ, str. 97 / 4. naloga  Napišeš ugotovitve naloge. |

3. naloga

Napiši, kaj je skupnega zobotrebcu in barvici. Podatke dobiš v preglednici.

4. naloga

Preberi navodilo.

Napiši svojo napoved v brezčrtni zvezek.

Izvedi poskus.

Ugotovi, ali je bila napoved pravilna ali ne. Zapiši v zvezek.(Lahko tudi narišeš).

**ČAS JE ZA SPROSTITEV**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| C:\Users\Nada\Documents\index.jpg Za razgibavanje boš potreboval/a tulec. Naloge izvajaj natančno in pravilno.   |  |  | | --- | --- | |  | Stojimo razkoračno, tulec držimo nad glavo, delamo odklone v eno in drugo stran, pri tem se s tulcem dotaknemo stegna. | |  | Klečimo, tulec v iztegnjenih rokah držimo pred seboj, sukamo se v levo in desno. | |  | Stojimo razkoračno, tulec držimo pred seboj, globok predklon, da damo tulec med nogama čim bolj nazaj. | |  | Tulec položimo na tla in ga prestopamo naprej in nazaj. | |  | Stojimo, tulec dvignemo nad glavo, korakamo – kolena dvigujemo čim više. | |  | Ležimo na hrbtu, tulec držimo pred prsmi, eno nogo skrčimo in se s kolenom dotaknemo tulca. Isto ponovimo z drugo nogo. | |  | Stojimo, roki sta iztegnjeni, tulec leži na dlaneh, roki dvignemo, da se tulec zvali do ramen. | |

SEDAJ BOŠ **PREVERIL/A SVOJE ZNANJE**. PREDVIDEVAM, DA SI ŽE RAHLO UTRUJEN/A, ZATO TI PREDLAGAM, DA DANES **REŠIŠ DVE STRANI**, OSTALE PA BOŠ V PONEDELJEK.

* **DZ 2, str. 101–102** PREVERIM SVOJE ZNANJE

Natančno preberi navodila.

Samostojno reši naloge. (V kolikor naletiš na težavo, ti predlagam, da še enkrat dobro prebereš besedilo, premisliš ali pa pogledaš v zvezek, delovni zvezek in učbenik.Če še takrat ne razumeš, prosi starše za pomoč ali pa me pokliči.

Želim ti veliko uspeha pri reševanju. 

Čebelčka si boš prilepil, ko boš končal vse naloge preverjanja znanja.

|  |
| --- |
| Zdaj si pa odpočij od dela. Sledi vikend. Preživi ga čim bolj sproščeno, mirno in zdravo.  Se slišimo v ponedeljek. C:\Users\Nada\Desktop\smile-icon.jpg |